Kristlikes nädalauudistes: pinged Lähis-Idas on kõrgel.
Iisrael ründab vastu pärast Iraani massiivset rünnakut. Mis edasi?
Veel:
Piibli mõõtu ime, kui sajad droonid ja raketid sadasid Iisraeli peale.
Jumal sirutas oma kaitsvad tiivad juudiriigi üle.
Veel:
Üks aasta kodusõda Sudaanis
on pillutanud miljoneid, ja veel enam miljoneid vajab toitu.
Muidugi on üheks rängimini kannatanuks riigi kristlaskond.
Tere kõigile vaatama kristliku maailma nädalauudiseid!
Olen George Thomas.
Tere tagasi, George! Olen Wendy Griffith.
Ohtlik mäng Lähis-Idas, kuna Iisrael ja Iraan on vahetanud lööke.
Iisrael vastas vähem kui nädal pärast Iraani suurt õhulööki juudiriigile.
Mõned usuvad, et Iisraeli löök oli mõeldud vastuseks Iraani rünnakule,
ilma et siiski põhjustaks suuremat sõda regioonis.
Chris Mitchell teatab Jeruusalemmast.
Iraani Tasnim'i uudisteagentuuri teatel toimus rünnak linna kaguosas,
tuumaenergiamäe lähistel.
Isfahan'is asub Iraani suurimaid tuumaobjekte,
mis rikastab uraani Iraani tuumakava tarvis.
Ajalehe Jerusalem Post andmeil sooritati rünnak Isfahan'ile
lennukeilt lastavate kaugmaarakettidega,
mitte droonide ega maa-õhk rakettidega.
Üks Iraani ametnik teatas Reuters'ile, et kohe vastata pole plaanis.
Pole selge, kes on rünnaku taga.
Iraani telesaatejuht pisendas rünnaku tähtsust
ja osundas üht sõjaväelast Isfahan'is.
Ta kinnitas, et kostusid valjud helid,
mida kuuldi Isfahan'i linnast idas.
Need oli seotud õhukaitsesüsteemiga - nagu teile ja me vaatajaile ütlesime -,
mis käivitusid tolles alas tuvastatud kolme väikedrooni peale.
Kohalikus TVs näitasid lähedalviibivad reporterid,
kui rahulik ja tavapärane Isfahan'is on.
Lähis-Ida ekspert Avi Melamed teatas CBNi Uudistele,
et Iraan paistab pisendavat seda lugu teadlikult.
Yonah Bob, Jerusalem Post'i sõjakorrespondent
ja raamatu 'Sihtmärk Teheran' autor,
ütles CBNi Uudistele, et löök saatis selge sõnumi.
Iisraeli löögiga saadetud sõnum oli:
Iraan, sa ei saa korrata, mida tegid nädalavahetusel!
Ründasid Iisraeli otseselt 350 lendkehaga, (sh) 170 drooniga,
120 ballistilise raketiga, 30 tiibraketiga.
See ei saa korduda! Kui kordub, siis kannatad, ja rängalt!
Bob ütles veel: Rünnak oli mõõdetud,
et vältida sõda regioonis, ja on teelahe Iisraeli ja Iraani vahel.
See on unikaalne hetk! Iisrael ja Iraan pidasid varjusõda,
millest rääkisime raamatus 'Sihtmärk Teheran', juba pikka aega.
Nüüd on küsimus, kas naaseme varjusõja juurde
või on see muster juba ajast-arust?
Iisrael ei võta ametlikult vastutust täna juhtunu eest,
ent kas jätkub otsene tulevahetus Iraani ja Iisraeli vahel?
Saame näha!
Vahepeale ütlevad mõned analüütikud, et Iisraeli vastus oli mõõdetud,
ei enamat kui vastus Iraani rünnakule.
Chris Mitchell, CBNi Uudised, Jeruusalemm.
Tänan, Chris! George, tulid äsja Iisraelist.
Mida seal arvatakse? Kas kardetakse, et tuleb suurem sõda Iraaniga?
Küllap võimalus selleks on, ent kas tuleb otsene sõda Iraaniga?
Mina ei arva, kuna 14. aprillil tulistas Iraan Iisraeli
pea oma parima sõjavarustusega:
ca 120 ballistilise raketi, 30 tiibraketi, 170 drooniga.
Iraan pani välja parima, ent Iisraelil õnnestus 99% neist püüda.
Iisraellased hingavad kergendatult, sest nende tehnika, õhukaitse,
mida nad olid nii kaua täiustanud ja lihvinud, töötas täiuslikult.
Ja täna on iisraellased ilmselt väga tänulikud selle eest.
Tundsime, nagu näinuks me imet, kui me kõik seda vaatasime.
George, kuidas peaksid kristlased palvetama,
mitte ainult Iisraeli, vaid ka Iraani rahva pärast?
Arvan, et järgmisel paaril päeval,
ehk pärast paasapüha, tuleb suur sõjaline operatsioon Gazas.
Kõik märgid näitavad, et iisraellased, Iisraeli Kaitsevägi,
kavatseb tungida Rafah'sse,
tahab puhastada välja Hamasi, ja siis ehk pöörata pilgu Hezbollah'le.
Peame paluma Iisraeli Kaitseväe eest,
aga ka Netanyahu ja Iraani valitsuste eest.
Kuulen tolle riigi elanikelt, et nad ei soovi sõda Iisraeliga.
Nad pole sugugi rahul islamistliku režiimiga.
Veelkord, ma ei saa üle rõhutada,
et see pole sõda Iraani, vaid islamistliku režiimi vastu,
mullade, mitte iraanlaste vastu!
George, rõõm, et oled tervelt tagasi!
Selle loo kohta saab lähemat teavet lehelt cbnnews.com.
Iisraeli kaitset Iraani läinudnädalase suurrünnaku eest,
mida mainisid hetk tagasi, nimetatakse ka moodsa maailma imeks.
Chris Mitchell istus maha rabi Yitzchok Adlerstein'iga,
et rääkida Jumala kaitsvast käest juudiriigi üle.
Rabi Yitzchok Adlerstein, rõõm jälle näha!
Rõõm jälle näha!
Rääkige, mis teie meelest juhtus 13.-14. aprilli vahetusel.
Usun, et me kõik nägime ei vähemat kui Piibli mõõtu imet.
Arvan, et läheb aega selle mõju täielikuks mõistmiseks,
faktide selitamiseks,
ent küsimus polnud selles, et Iisraeli Kaitsevägi oli liitlaste toel edukas.
Iisrael jäi püsima, ehkki tuld anti praktiliselt kogu riigi pihta.
99% tulistatud rakettidest, droonidest, tiibrakettidest lasti alla.
Varaline kahju oli minimaalne, ja ainult üks tõsine vigastus beduiinide külas!
Kuidas seda seletada?
Kui juudid lahkusid Egiptusest paasapühal, mille lävel me oleme,
tulid vägevad, Cecil B. DeMille'i-laadsed hetked:
kümme nuhtlust, Punase mere läbimine!
Mis aga juhtus pärast seda, edaspidi?
Oli kaks riiki; kumbki oli näinud ja kogenud sama.
Iisraellased läksid Siinai mäele, võtsid vastu Toora,
tegid Jumalaga uue leppe.
Egiptlased aga läksid lihtsalt tuldud teed tagasi.
Nii läheb imede puhul alati.
Usklik mõistab, et mängus on Jumala käsi,
uskmatu aga leiab ikka võimaluse selle äraseletamiseks:
Ei tea, uurime, jätame selle paariks sajandis sinnapaika,
küll keegi selle ära seletab. Imed ei suuda teha kedagi usklikuks!
Ent meile, kes usume Jumala kätt ajaloos, kuidas saame mitte märgata,
et Jumala käsi on kaitsnud oma maad igasugustes konfliktides?
Võib ju tunnustada Iisraeli Kaitseväge, ent alati jääb ruumi inimlikule veale!
Alati lipsab midagi läbi!
Omade tule ohvrite osakaal Gazas
on kõrgemaid relvakonfliktide ajaloos - kuna sõdime linnalisel alal -, vist 20%.
Aga see ei toimu ainult Gazas.
Kui oled väljas (rakette) alla tulistamas,
võib paar-kolm tükki vabalt läbi lipsata - aga (nüüd) ei ainsatki!
Kuidas seda seletada?
Ja tõik, et Iisraeli vaenlased liitusid sõjaga!
Jah, neil olid oma poliitilised huvid.
On tõsi, et iraanlased on üritanud kukutada Jordaania kuningat
ja rajada šiia sillapea tema riigis.
Ja ometi, kes tulid appi?; muidugi USA, ÜK, Saudi Araabia -
nad tunnistasid eile, et tulid appi -
aga ka Jordaania - see on väike ime!
Suurem ime on, kuivõrd Iisraeli säästeti.
Istusime kõik öösel kell kaks rünnaku ootel,
läksime pommivarjendeisse, aga: 'Mida me siin teeme? Midagi ei toimu!'
Ja mõne minuti pärast: 'Õhk puhas!'
Tulime välja ja vaatasime seda tulevärki,
nagu pole olnud veel ühelgi 4. juulil.
Vaatasime vaid, kuidas tulukesed võtsid maha me pihta lastud rakette.
Nüüd ihkan öelda kõikidele, juutidele või mittejuutidele,
kõikidele, kes usuvad Jumalat,
et ei tuku ega jää magama See, kes Iisraeli hoiab!
Just seda me nägime. See ei tähenda küll sõja lõppu.
See ei tähenda, et Jumalal pole meile veel midagi varuks.
Ent isegi tragöödia keskel tavatseb Jumal anda väikesi märguandeid:
Tean, et sa ei mõista suuremat pilti ega toimuvat,
ent tahan vaid sulle kinnitada, et Ma pole kuhugi kadunud, olen ikka sinuga!
Selle nimel elamegi!
Aamen! Järgnevalt, kirikuid põletatakse
ja misjonärid peavad pagema.
Aasta pärast Sudaani kodusõja algust
(räägime) selle mõjust riigi pisikesele kristlaskonnale - pärast pausi!
CBNi värskeim teos 'Kuidas uskuda tervendavalt'
Paljud teist, kristlastest, usuvad Jeesusesse, pattude andestamisse,
taevasse pääsemisse.
Ent uskuda saab veel mõndagi: et taevariik võib tulla sinu juurde,
et Jumala tahe võib sündida nagu taevas, nõnda ka maa peal.
Sillutage oma usuteed
väärt abimaterjaliga 'Kuidas uskuda tervendavalt',
mis sisaldab Gordon Robertson'i eksklusiivset videot.
Palu konkreetselt, ja Jumal vastab konkreetselt!
Gordon õpetab netis, kuidas paluda tervenemist!
Kui loed Jumala nimesid, mõistad sa Tema tõelist olemust.
Helistage täna, et saada töövihik oma usu tugevdamiseks.
Pane käsi peale, ja palume väga konkreetselt!
Kuulutan sulle täna, et Jumala riik tuleb su ligi!
Helistage numbril 1-800-700-7000!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime sidet popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame saadet.
Sõjast lõhestatud Aafrika riik Sudaan on humanitaarkriisi veerel.
Aasta pärast kodusõja puhkemist on pea 18 milj., sh 14 milj. last, näljas,
8 milj. pagenud ja tuhanded koolid ja haiglad suletud.
Sudaani tilluke kristlaskonda on rängalt räsitud.
Üle 150 kiriku on hävitatud ja paljud misjonärid ja muud töötajad
sunnitud pagema kogukondadest, kus teenisid.
Tina Ramirez on Hardwired Global'i asutaja ja president.
See ühing abistab Sudaani kirikut.
Ta räägib meile nüüd lähemalt.
Tina, tore, et tulite taas saatesse! Kirjeldage praegusi olusid Sudaanis.
Tänan kutsumast!
Alles läinud nädalal tegime oma ühingule Hardwired,
mis edendab usuvabadust üle ilma,
saateid Juba's Lõuna-Sudaanis.
Vesteldes kohalike kristlike juhtidega
Lõuna-Sudaani kristlike ülikoolide juhtide koosolekul
on nad kõik sügavalt mures põhjas toimuva pärast,
kuna tegelikult ei saa lahutada Hartum'is toimuvat
ülejäänud (Lõuna-)Sudaanis toimuvast.
Need riigid on läbi põimunud oma ajaloo, rahva ja perede poolest.
Ja Sudaanis, nagu te kolleeg mainis,
on miljonid pagenud, pidanud põgenema, kümned tuhanded tapetud.
Ja kirikutel, eriti põhjas, on olnud äärmiselt raske,
kuna nad kuuluvad vaeseimaist vaeseimate hulka.
Riigis puudub neil poliitiline esindatus,
mis seisaks nende eest poliitiliselt,
seega nad lihtsalt kuidagi hingitsevad.
Ja kirikuid on rünnatud,
neid on kasutatud sõjaväe operatsioonidel barakkidena.
Paljud on kirikutes surnud! See on äärmiselt hirmutav!
Kunagi varem pole kristlased Sudaanis näinud sedalaadi sõdimist Hartum'is.
Seda on olnud Nuba mägedes, Darfur'is ja üle riigi,
ent kui see jõudis päris linna südamesse,
kus asub enamus elanikest, rebis see kõik täiesti paigast.
Seega on kirik nüüd pillutatud laiali üle riigi ja isegi riigist välja.
Tina, miks ei anta abi välismaalt ja mida tuleks teha, et narratiivi muuta?
Arvan, et Sudaanis, nagu ka Lõuna- Sudaanis, kukuti läbi juba ammu.
See pole midagi uut. USA oli Sudaanist väga huvitatud.
Olin ju esimesena kaasas, reisisin USA Kongressi töötajana Sudaani
aitama edendada üldise rahuleppe kõnelusi 2007. a.
Ja see viis lõpuks Lõuna-Sudaani eraldumisele.
Ent alates Lõuna-Sudaani eraldumisest
on nende kahe riigi vahel olnud petlik rahutunne.
Ja seejärel muidugi kukutati Omar al-Bashir 2019. aastal.
Mu firma on koolitanud juhte Hartum'is alates 2013. a.,
et aidata ehitada üles riiki
ja võidelda usuvabaduse ja põhiseaduse eest.
Ent välismaal tüditi Sudaanist pika sõja tõttu.
On küll petlik lootusetunne,
ent paraku ei tähenda asjaolu, et äsja on toimunud valimised,
seda, et nüüd on justkui demokraatia käes - ei ole!
Ja kui võimul on sõjaväeülemad ja kõvad käed, ei tule rahu iialgi!
Ja nendega töötamine ja kõnelemine on alati olnud
nii USA kui kogu ilma välispoliitiline viga.
Ja just nii läkski, isegi pärast Omar al-Bashir'i kukutamist põhjas.
Nii läks isegi Lõuna-Sudaanis!
Kui lõunaosa eraldus, läks kodusõjaks, tuli kaos.
Peame tõsiselt üle vaatama uskumuse,
et sõjaväe võimult on võimalik minna üle tsiviilvõimule,
kuna Sudaani rahvas kannatab praegu.
Rahu ei tule ilma relvarahuta, ilma tõsise rahu ja leppimiseta,
ilma rahvusvaheliste vägedeta,
mis kehtestaksid need demokraatia ja vabaduse väärtused,
mille nimel Sudaani rahvas nii visalt on võidelnud.
Olud on seal praegu väga haprad.
See pole moslemite ja kristlaste, vaid rohkem moslemite omavaheline sõda,
ent kristlased on saanud rängalt pihta -
ca 150 kirikut, nagu ütlesite; miks rünnatakse kristlasi, lühidalt?
Kristlased on alati olnud esmane sihtmärk,
sest nad ohustavad päriselt valitsuse ideoloogiat,
mis pole tegelikult muutunud,
kuna Omar al-Bashir'i asemele tulid vaid sõjaväe kõvad käed,
kes osalesid kristlaste vastases genotsiidis.
Ainuüksi lõunas tapeti üle 2 miljoni kristlase,
võrreldes paarisaja tuhande moslemiga Darfur'is.
Kuna aga olukord Darfur'is on pälvinud nii palju tähelepanu,
unustatakse, et toosama Darfur'i kiirtoetusvägi RSF
tappis kümme korda rohkem kristlasi ja püüab nüüd haarata riigis võimu.
Seega kristlased on valitsuse avalik vaenlane; on alati olnud.
Sõjaväejuhid peavad neid ohuks oma võimule
ning on lubanud ja ihkavad neid hävitada.
Tina, kahjuks peame lõpetama. Tänan väga saatesse tulemast!
- Tänan kutsumast! - Palun! Wendy?
Järgnevalt, ta raamatuist on 8 jõudnud New York Times'i menukite tippu.
Ta viimane raamat on öisest pagemisest Haiitilt,
ja sedapuhku on tegemist täieliku tõsielulooga.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudaksime enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine. Armastuse tõotamine.
Orvu Väljavaade
Täna räägime, kuidas uskuda läbinisti,
jõudmaks niikaugele, et uskuda tervendavalt!
Võite saada kogumiku 'Kuidas uskuda tervendavalt'.
Võid tunda Jumala ligiolu, isegi vähihaiglas.
Tervendab Päästja, mitte inimene. Inimene on vaid abivahend.
Sinust voolavad elava vee jõed!
Saate ainukordse video, töövihiku ja erikoolituse.
Helistage või vaadake netist juba täna!
Jätkame saadet.
Usuühingu juht ja tuntud kirjanik Mitch Albom
on viimasel kümnendil käinud korduvalt Haiitil.
See on nüüd ohtlikum,
kuna vägivaldsed jõugud on võtnud üle pealinna Port-au-Prince'i.
Viimasel käigul oleks ta peaaegu lõpu leidnud. Vaatame!
New York Times'i menukirjaniku, kolumnisti, dramaturgi ja stsenaristi
Mitch Albom'i raamatuid on müüdud 41 miljonit,
millest kahest on saanud auhinnatud telefilmid.
Mitch'i tuntuim ja menukaim teos on memuaar 'Teisipäevad Morrie'ga,
ent ta on kirjutanud ka muid menukeid, nagu ta värskeim teos 'Väike valetaja'.
Lisaks kirjutamisele on Mitch ka inimesearmastaja.
Pärast laastavat maavärinat Haiitil 2010. a.
on Mitch juhtinud lastekodu 'Usu, Haiiti!' Port-au-Prince'is.
mis pakub lastele armastavaid kodusid, kus nad saavad edeneda.
Mitch Albom räägib nüüd lähemalt.
Mitch, lühidalt, kuidas sai menuautorist lastekodu juht Haiitil?
Juhuslikult. Aastal 2010 toimus maavärin.
Läksin sinna pastoriga, kel oli seal lastekodu, mis tema meelest hävis.
Läksin vaid kaema. See polnud hävinud, tänu Jumalale!
Armusin neisse lastesse ja hakkasin tooma inimesi Detroit'ist,
et ehitada esimesed dušid ja WC'd, esimese köögi ja kooli.
Siis ütles sealne pastor: mul pole raha selle kodu juhtimiseks ja olen 80ndais,
ja ma äkki pahvatasin: Võin vist seda kodu juhtida, kui raske see ikka on.
Ja ta ütles: Kõik on teie!, ja läks!
Ja sestpeale olen seda juhtinud ning iga kuu sinna sõitnud.
Seda nimetatakse 'Usu, Haiiti!' misjoniks ja lastekoduks.
Kuidas aitab usk neil lastel elada ja edeneda?
Usk on me lastekodus kõige alus, eriti Haiitil, kus seda on palju vaja.
See on ju vaesuselt teine riik maailmas.
Praegu on see täis vägivalda.
Me lapsed pole pääsenud lastekodust välja 3 aastat - nad ei saa välja minna!
Me lapsed palvetavad igal söögikorral ja õhtul.
Kõige kaunim on, et neil on hardusaeg,
40-45 minutit puhtalt laulmist ja rõõmustamist ja Issanda tänamist!
Ehkki kogu nende varandus mahub 30x30 cm kappi,
räägivad kõik nende laulud ja palved tänust.
Seega arvan, et riigis nagu Haiiti on vaja usku, et saada läbi,
kuna muidu võib olla üsna sünge.
Nagu mainisite, on Haiitil praegu kaos.
80% pealinnast Port-au-Prince'ist kontrollivad vägivaldsed jõugud.
Milline on rahva elu neis oludes?
Peaaegu kujuteldamatu! Kujutlege, et ei saa astuda uksest välja!
Kujutlege, et kuulete iga öö relvatärinat -
mitte üksikut lasku, vaid ratataad!
Kuulete, et tänaval vedelevad põlenud laibad, toitu kärbitakse,
Lennuväli, laevad, autod ei tööta,
ei saa riigist välja ega riiki sisse.
Selline on Haiti tänane argielu.
Ja, Mitch, läinud kuul pidite 10 vabatahtliku, sh 2 kongresmeniga,
pagema Haiitilt keset ööd - rääkige sellest!
Jah, nagu ütlesin, käime seal iga kuu.
Ja tookord tuli kaasa 8 vabatahtlikku.
Kohe me saabudes tuli suur vanglast pagemine, lennuväli ja sadamad suleti.
Oli päevselge, et me ei pääse välja.
Ja meid hakati seal ründama, ja juhtisime tähelepanu lastekodule.
Leppisime kokku kahe kongresmeniga, Cory Mills'i ja Lisa McClain'iga -
see polnud Kongressi, vaid eraviisiline ettevõtmine.
Nad saabusid kopteriga kl. 3 öösel, maandusid salajases paigas,
ja me lihtsalt jooksime 60 sekundiga kopterisse ja tõusime õhku,
kuna jõugud tulistavad koptereid.
Ja palvetasime, et me ei saaks pihta, ja lendasime minema.
Ent oli südantlõhestav, et pidime jätma maha lapsed!
Kui ka oleksime nad kõik kopterisse saanud, poleks me saanud maanduda,
kuna haiitilased pole naaberriikes oodatud.
Praegu pole seal sõdimise lõppu näha.
Kas on ka lootust neil lastel Haiitil, ja mida saaks teha, et tuua muutust?
Oh, usun, et lootust on alati! Ilma lootuse ja usuta ei saa ju elada!
Ent see nõuab välist sekkumist. 80% haiitilasi soovivad seda.
Öeldakse: Laske haiitilastel ise oma probleemid lahendada!
Mitte praegu! Jõugud on nii vägivaldsed,
et jõuguvägivald tuleb väljastpoolt maha suruda,
et saaks vähemalt kodunt välja minna, aga ka kütust ja riigile lennuühenduse.
Veel on seal vaja (korruptsiooni)vabu valimisi.
Ja mu meelest on seal vaja anda tasuta haridust kõikidele lastele.
Praegu tuleb Haiitil kooliskäimise eest maksta.
Ja nii jäävad vaesed hariduseta, mis põlistab vägivalla- ja vaesuse tsükli.
Kas kavatsete naasta?
Oh, naaseksime kohe, kui lennata saame!
Viimased 14 aastat olen käinud seal iga kuu koos oma naisega,
ja praegu me ei lõpeta.
Niipea kui tekib vahe (- vägivallas), praokene, võimalus, sõidame sinna.
- Tänan teie tegemiste eest! Õnnistusi! - See on Jumala tahe!
Lähem teave lehelt mitchalbom.com?
Või lastekodu kohta: havefaithhaiti.org.
- Tänan väga! - Oli rõõm!
Lähemat teavet kiriku tööst üle ilma saab me lehelt cbnnews.com.
Reklaamipaus!
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Täna räägime, kuidas uskuda läbinisti,
jõudmaks niikaugele, et uskuda tervendavalt.
Õpite oma usule vajalikku
sellest imelisest kogumikust 'Kuidas uskuda tervendavalt'.
Võid tunda Jumala ligiolu isegi vähihaiglas!
Saage osa neist hämmastavaist tervenemislugudest.
Teadsime 100%, et ses oli Jumala käsi.
Mõistan, et Ta on Jumal, kes suudab võimatut, et Talle pole miski võimatu!
Saate innustust oma eluks!
Sinu ihust voolavad elava vee jõed.
Tervendab Päästja, mitte inimene. Inimene on vaid abivahend.
Võite saada kogumiku 'Kuidas uskuda tervendavalt'.
Võid selle kindlasti saada! Jeesus tuli sinu pärast!
Saate ainukordse video, töövihiku ja erikoolituse,
kui hakkate CBNi partneriks.
Helistage või vaadake netist juba täna!
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Nädala lõpulugu:
Prantsusmaa katoliku kirikus oli ülestõusmispühal rekordarv ristimisi.
Jah, päris uskumatu! Jesuiitide väljaande America järgi
ristiti ühel ülestõusmispüha teenistusel 12 000 inimest,
(kellest) ca 5000 olid teismelised; seda on 31% võrra enam kui mullu.
Teates öeldakse ka, et Prantsusmaa katoliku kirikus
on ristimised viimasel aastakümnel sagenenud.
Enamus ristitavaid on mitteusklikest peredest ja ca 5% moslemi taustaga.
Fantastiline, Jumal töötab üle ilma!
- Kasvab. Ja selline ristimishoog! - Just! Isegi siin, USAs!
Just!
Me nädalauudised ongi läbi! On tore olla tagasi!
Järgmise nädalani meilt kõigilt siit
nägemist! ja, nagu ikka, Jumala õnnistust!
Tõlge: Sulev Kivastik